Corea celebra la VI Cavalcada Solidària de Halloween el divendres 27 d'octubre
23 octubre 2017

## Corea celebra la VI Cavalcada Solidària de Halloween el divendres 27 d'octubre23 octubre 2017Última actualització: 14 juliol 2025

![](../gestion/img/coreacelebralavicabalgata.jpg)  
  

**· Les donacions del quilo solidari es destinaran al Centre d'Atenció Integral de Càritas, el Centre d'Acollida Sant Francesc d'Assís i el Preventori nostra Senyora de l'Empar del Real de Gandia · Jose Manuel Prieto: "Volem que Corea siga aquest dia en punt d'atracció de tots els xiquets de la ciutat. Des d'aquí convidem a tots els veïns a participar"**

El President de la Junta de Districte de Corea, José Manuel Prieto, ha presentat aquest matí la VI Cavalcada Solidària de Halloween que recorrerà els carrers del barri. Un esdeveniment per a tots els públics que tindrà lloc divendres que ve, 27 d'octubre, a partir de les 18 hores, des del carrer Tossal on els més petits podran canviar la seua aportació solidària per llepolies. "_És una de les activitats més importants i multitudinàries que s'organitza al barri de Corea. Volem que Corea siga aquest dia en punt d'atracció de tots els xiquets de la ciutat. Des d'ací convidem a tots els veïns a participar_", va destacar José Manuel Prieto.

La cavalcada estarà amenitzada per grups de batucada i per xiquets pertanyents a clubs esportius que realitzaran demostracions, i eixirà des del carrer Tossal, on es durà a terme la xocolatada per a tots. El recorregut serà el mateix de l'any passat. Els participants partiran des del carrer Tossal, i recorreran el carrer Magistrat Català, la plaça del Jardinet i l'avinguda del Mar per finalitzar a l'Alqueria Laborde, on els participants podran gaudir de l'Alqueria del Terror organitzada pel Consell dels Joves de Gandia.

Prieto també ha remarcat el vessant solidàri d'aquesta activitat. Els aliments i productes d'higiene recollits seran donats al Centre d'Atenció Integral de Càritas, al Centre d'Acollida Sant Francesc d'Assís i al Preventori La nostra Senyora de l'Empar del Real de Gandia.

La iniciativa compta amb la col·laboració de l'Associació de Veïns, les cinc falles del districte i l'Associació de Comerciants de la barriada a més del Consell dels Joves.

Per la seua banda, el president de l'Associació de Veïns de Corea, Alfonso Rufat, ha animat a tots els col·lectius del districte a participar i col·laborar "_Tornarem a demostrar la solidaritat del barri. L'any passat vam recollir 700 quilograms de productes per als més necessitats i aquesta edició esperem superar aquesta quantitat_".